Александър Пушкин
В сибирски шахти…

Превод от руски: Любен Любенов, —

chitanka.info

В сибирски шахти, в мрак и студ

бъдете горди, търпеливи;

мечтите, скръбният ви труд

навеки ще останат живи.

На черната Беда сестра,

Надеждата при вас ще влезне

за радост в мрачните ви бездни,

ще грейне чакана зора:

ще стигне обичта до вас

и през тъмничните решетки,

тъй както в тесните ви клетки

достига моят волен глас.

Оковите ще се свлекат,

зидът ще рухне — на вратата

ще ви посрещне свободата

и братя меч ще ви дадат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.